
KONKURRANSEGRUNNLAG

DRIFT OG LEIE AV ORDINÆRT EM - MOTTAK

Doffin referansenr: AUG081977


Tilbudsfrist: 26.10.2007

Utlysningsområde: 1 times kjøring fra Oslo sentrum
DEL A

1. INNLEDNING

Dette konkurransegrunnlaget gjelder anskaffelse av tjeneste til Utlendingsdirektoratet (UDI) om drift og leie av asylmottak.  

Anskaffelsen er kunngjort i DOFFIN 29.08.2007. Referansenummeret for kunngjøringen er: AUG081977 Anskaffelsen er også publisert på UDIs internettsider www.udi.no under ”Anskaffelser i UDI”.

UDI skal anskaffe leie og drift for totalt 30 plasser. Plassene skal fordeles som følger:

· 20 faste plasser

· 10 stykkprisplasser

Oppstart for drift er 23.12.2007. Kontrakt inngås for tre år, og oppdragsgiver har opsjon på forlengelse i inntil ytterligere 1+1 år. 

Mottaket skal være et midlertidig omsorgs- og botilbud for enslige mindreårige asylsøkere mellom 15 og 18 år i perioden etter ankomst Norge. De vil oppholde seg i mottaket til asylsøknaden er ferdigbehandlet, og blir enten bosatt eller returnert til hjemlandet. 
Mottaket bør ligge innenfor en radius på maksimalt 1 times kjøring fra Oslo sentrum.

Mottaket kan samlokaliseres med Transitt EM – mottak (se konkurransegrunnlag til transitt EM-mottak, ref nr AUG081992). Men de ulike tilbudene skal ha separat økonomi, bemanning og turnusplan. Mottakene skal også være fysisk atskilt fra hverandre.

Pga pågående nedbygging av mottakssystemet tar vi forbehold om avlysning av konkurransen, jfr § 17 – 1 i Forskrift om offentlige anskaffelser. 
Behovet for et fleksibelt mottaksapparat medfører at driften av mottaket kan bli endret i løpet av avtaleperioden slik at visse typer funksjoner kan bli styrket eller innført som en ny funksjon som allerede eksisterer i mottaksapparatet. I dette behovet ligger også at UDI i avtaleperioden kan endre både total og fastkapasitet ut fra egne forutsetninger og vurderinger. Dette åpner også for at UDI skal kunne disponere mottaksplassene til de personer eller grupper direktoratet til en hver tid finner det hensiktsmessig å plassere der.

Fra 1.januar 1994 reguleres rettsvirkningene ved virksomhetsoverdragelse m.v. av arbeidsmiljøloven (aml) kapittel XII A, jf aml.§ 73 A første ledd. Regelverket om virksomhetsoverdragelse regulerer i prinsippet arbeidstakeres rettigheter overfor en ny arbeidsgiver ved overføring av virksomhet. Regelverket kan i visse tilfeller innebære en virksomhetsoverdragelse i forbindelse med at gamle driftsavtaler utløper og nye driftsavtaler med annen driftsoperatør blir inngått. Dette er særlig aktuelt der en ny driftsoperatør (DRO) etablerer drift i de samme lokaler som tidligere driftsoperatør. UDI har ikke  arbeidsgiveransvar for mottaksansatte, men vil likevel gjøre tilbydere oppmerksom på regelverket og de spørsmål som det stiller. UDI har heller ikke ansvar for de konklusjoner som tilbyderne kommer frem til. Som veiledning til dette spørsmålet vedlegges redegjørelse av utarbeidet av advokat Jan Tormod Dege jf punkt 9. 
2. 
TILBUDSBESTEMMELSER

2.1 Anskaffelsesprosedyre

Anskaffelsesprosedyrene reguleres av Lov om offentlige anskaffelser av 16.juli 1999 nr.69 med forskrift om offentlige anskaffelser av 07.april 2006 nr 402. 

Anskaffelsen gjelder en uprioritert tjeneste med CPC-ref.nr. 93, jf forskriften vedlegg 6 kategori 25. 

Prosedyren for denne anskaffelsen er konkurranse med forhandling, jf forskriften §§ 2-1 (5), 11-8 og 5-1.
2.2 Fremdriftsplan og frister

a) Frist for innsendelse av spørsmål til konkurransegrunnlaget: 26.09.07, kl.1200 
b) Svar på spørsmål legges ut på www.udi.no under ”anskaffelser i UDI”  28.09.07, kl 1500
c) Tilbudsfrist: 26.10.07, kl. 1200 

d) Evaluering av tilbudene: ca uke 44 - 46
e) Tildeling: Ikke fastsatt

Det tas forbehold om eventuelle endringer i fremdriftsplanen. 
2.3 Levering av tilbudet

Tilbudet skal leveres i lukket brev eller lukket forsendelse. Brev/forsendelse skal være nøytral uten tilbyders navn eller andre kjennemerker. Det er ikke anledning til å levere tilbudet per e-post eller faks. 

NB! Tilbudet skal merkes: 

"Drift og leie av ordinært mottak for enslige mindreårige”

Tilbudet kan leveres i resepsjonen hos oppdragsgiver. Det kan også leveres per post. 

Leveringsadresse:

Utlendingsdirektoratet
Hausmannsgate 21

Tilbudet leveres vekter i resepsjonen ved hovedinngangen. Kvittering utleveres.
Postadresse:

Utlendingsdirektoratet v/Region og mottaksavdelingen, Regionkontor Oslo
Postboks 8108 Dep

0032 Oslo

NB! 

Levering til rett tid skjer ved at tilbudet er kommet i oppdragsgivers postkasse eller i oppdragsgivers resepsjon på leveringsadressen, innen tilbudsfristen. Tilbyder har selv risikoen for at tilbudet innkommer rettidig. Tilbud som ikke leveres innen fastsatt frist skal avvises i følge forskrift om offentlige anskaffelser § 11 – 11(1) a. 
2.4
Kontaktperson

Kontaktpersoner for denne anskaffelsen er: 

Filip Kevin Grimmer, 23309266, filip-kevin.grimmer@udi.no 

Spørsmål som er av slik art at likhetsprinsippet tilsier at svar gis til samtlige tilbydere vil behandles etter bestemmelsene i konkurransegrunnlagets punkt 2.5.

2.5
Spørsmål til konkurransegrunnlaget

Spørsmål vedrørende konkurransegrunnlaget sendes skriftlig innen fristen, jf punkt 2.2, til oppdragsgiver, helst per e-post til oppdragsgivers kontaktperson: Filip Kevin Grimmer, filip-kevin.grimmer@udi.no
Svar på spørsmålene vil bli lagt ut i anonymisert form på www.udi.no under ”Anskaffelser i UDI”. Spørsmål knyttet til konkurransegrunnlaget som mottas etter fristen besvares ikke.


NB!

Vi ber om at alle som laster ned konkurransegrunnlaget og som ønsker å levere tilbud, sender e-post til Filip Kevin Grimmer, filip-kevin.grimmer@udi.no og registrerer interesse. E-posten skal inneholde firmanavn, kontaktperson, telefon og e-postadresse. 

Alle som sender kontaktinformasjon vil motta e-mail ved rettelser, endringer eller suppleringer ift konkurransen. 
2.6
Rettelse, supplering eller endring av konkurransegrunnlaget

Eventuelle rettelser, suppleringer eller endringer som måtte oppstå i tilbudsfasen vil bli meddelt på www.udi. under ”Anskaffelser i UDI”.  Alle som har meldt kontaktinformasjon vil i tillegg få en e-post om endringen, jf punkt 2.5.
2.7
Tilbudsundertegning

Tilbudet skal være undertegnet av representant(er) for tilbyder med signaturfullmakt i følge firmaattest.

2.8 
Vedståelsesfrist

Tilbudet skal være gyldig til og med 31.12.2007.
2.9
Språk

Tilbudet skal være skrevet på norsk. 


2.10
Forbehold i tilbudet

Dersom tilbyder tar forbehold om noen av kravene/vilkårene må det fremgå uttrykkelig hvilke(t) krav/vilkår det tas forbehold om og hva det går ut på. Forbehold som kan ha prismessig betydning skal prisfastsettes. 

3 BAKGRUNNSINFORMASJON OM DRIFT AV ORDINÆRT EM - MOTTAK
Driften av statlig mottak er regulert gjennom egne styringsdokumenter for statlig mottak. Disse omfatter:

· Reglement for drift av statlig mottak (Driftsreglementet)

· Kravspesifikasjonen til driftsreglementet (Kravspesifikasjonen)

· Reglement for økonomisk hjelp for personer i statlig mottak
· Fortolkningsskriv til pengereglementet
· Faglige retningslinjer for arbeidet med enslige mindreårige

I tillegg reguleres driften av de til enhver tid gjeldende regelverk, rundskriv, rutiner, skjemaer og veiledere. Herunder kommer Rutinebeskrivelse for arbeidsoppgaver i statlig mottak.

Det forutsettes at DRO er kjent med alle ovennevnte reglementer og retningslinjer.

Disse er å finne på UDIs hjemmesider: www.udi.no. DRO pålegges å følge alle endringer og suppleringer av nevnte dokumenter i kontraktsperioden.

4 KVALIFIKASJONSKRAV

4.1
Skatteattester

Sammen med tilbudet må det legges ved en skatteattest utstedt av kemner/ kommunekasserer der tilbyderen har sitt hovedkontor og en av skattefogden i vedkommende fylke. Den ene attesten gjelder direkte skatter og den andre attesten gjelder merverdiavgift. Det må altså ligge to skatteattester ved tilbudet.

Begge attester skal gis på blankett RF-1244 Fastsatt av Skattedirektoratet.

Kommunale tilbydere er fritatt for krav om skatteattester.
Skatteattestene må ikke være eldre enn seks (6) måneder regnet fra dagen for tilbudsfristen. 

4.2
Firmaattest

Firmaattest fra Foretaksregisteret må legges ved tilbudet. Attesten må ikke være eldre enn seks (6) måneder regnet fra dagen for tilbudsfristen. 
Kommunale tilbydere er fritatt for kravet om firmaattest. 

4.3
HMS-attest

Egenerklæring i samsvar med vedlegg 2 i forskrift om offentlige anskaffelser skal vedlegges tilbudet. Egenerklæringen opplyser at tilbyderen skal oppfylle lovfestete krav i Norge innen helse, miljø og sikkerhet. 

Erklæringen skal være medundertegnet av en av de ansatte i bedriften. 

Attesten skal ikke være eldre enn seks (6) måneder regnet fra dagen for tilbudsfristen.

Bedrifter som ved tilbudsfristen ikke har ansatte, typisk der bedriften er nyopprettet, omfattes ikke av kravet om HMS-erklæring. Slik erklæring skal likevel leveres til oppdragsgiver tre (3) måneder etter mottakets oppstart.

4.4
Tre års regnskap

Hovedregelen er at tilbydere skal vedlegge kopi av tre siste års revisorbekreftet regnskap. Det gjøres unntak for følgende tilfeller:

· Kommunale tilbydere, som ikke allerede er driftsoperatører. 

· Selskap som har eksistert i mindre enn tre år. Disse vedlegger regnskap for den delen av denne perioden som selskapet har eksistert. 

For kommunale tilbydere som allerede er driftsoperatører, vedlegges regnskap kun for den delen av virksomheten som omfatter drift av mottak. For andre eksisterende driftsoperatører, vedlegges regnskap bare for den delen av virksomheten som omfatter drift av mottak, dersom dette er skilt ut som eget selskap.

5 KRAV TIL TILBUDET

Våre krav til tilbudets redegjørelser og vedlegg skal være rettet mot de målsettinger og krav som stilles til mottaksdrift, jf konkurransegrunnlagets hovedpunkt 3. Konkret skal tilbudet redegjøre for og ha vedlegg etter bestemmelsene i punkt 5.1-5.5.

Nærmere om de formelle krav til utformingen av tilbudet følger av del B i konkurransegrunnlaget.

5.1
Korrespondanse med vertskommunen

Vertskommunen er en sentral samarbeidspartner for mottaket. Tilbyder skal skriftlig informere vertskommunen v/rådmann vedrørende plan om mottaksetablering med informasjon om mottakets kapasitet og planene for driften. Kopi av toveis korrespondanse med vertskommunen skal vedlegges tilbudet. Det vil legges vekt på uttalelse om tjenester som: Barnevern, helse, skole og overformynderi. 
5.2
Bygninger, kapasitet, beboersammensetning og botilbud
· DRO må selv eie eller leie lokalene som skal benyttes som mottak. Tilbudet skal ha vedlagt kopi av leieavtaler ved leie av bygninger, eventuelt leieavtale som er betinget av at tilbyder får tildelt oppdraget. 

· Det er viktig at organiseringen av driften og den fysiske innrettingen i mottaket er fleksibel, slik at kapasiteten kan justeres i forhold til varierende ankomsttall. Tilbudet skal angi både fast kapasitet og stykkpriskapasitet som ivaretar et variabelt kapasitetsbehov. 

· UDI skal kunne disponere plassene til enhver tid og til de personer direktoratet finner det hensiktsmessig å plassere der. Driftsoperatør må forvente at beboermassen vil variere med enslige personer av begge kjønn, personer med fysiske funksjonshemminger og personer med svekket psykisk og fysisk helsetilstand. I denne sammenheng rettes et spesielt fokus mot forskriftens § 3-1 (8) og kravet til ”universell utforming” av bygningsmassen. Sosial og helsedirektoratet sin veileder ”Universell utforming i offentlige anskaffelser”  nr 15-1346 gir en forståelse av hvordan denne bestemmelses materielle innhold skal forstås.  Kapasiteten i mottaket skal ikke være avhengig av beboermassens sammensetning. Tilbudet skal ta høyde for at boligbygningene skal være fleksible, slik at omrokkeringer ved endret beboersammensetning ikke medfører bortfall av plasser. 

· Tilbudet skal ha vedlagt tegninger og beskrivelse av mottakets fellesarealer og boligbygninger som synliggjør i hvilken grad kravene til boforhold og fellesarealer vil bli oppfylt, jf Kravspesifikasjonen. Redegjørelsen skal ta høyde for de ulike behov som vil foreligge i beboermassen, særlig ift skjerming av jenter.
· Mottaket bør ha en beliggenhet som tilrettelegger for at beboerne kan være aktive deltakere i lokalmiljøet. Tilbudet skal inneholde en redegjørelse for i hvilken grad dette behovet vil kunne dekkes. 
· Mottaket skal sørge for riktig og godt kosthold for ungdom i utvikling, (se pkt 5.4). 
· Dersom mottaket samlokaliseres med transitt må de være fysisk adskilt.

5.3     Mottakets organisatoriske og administrative forhold

· Mottaket skal være døgnbemannet. Tilbyder skal vedlegge en plan for bemanning og intern oppgave- og ansvarsfordeling og bemanningsplan der turnus og særkontaktordning beskrives.
· Det skal gis en redegjørelse for hvordan følgende funksjoner skal utføres på en tilfredsstillende måte

· Ledelse

· Økonomiske og administrative funksjoner

· Aktivitets- og informasjonsprogram 
· Psykososialt arbeid
· Kartleggings- og dokumentasjonsarbeid

· Bosettings- oppsporings- og returarbeid

· Det stilles krav om at ledelsen ved mottaket innehar relevant fagkompetanse på høyskolenivå, dvs førskolelærer, lærer, barnevernspedagog eller tilsvarende. Det er ønskelig at avdelingen har personal med samlet kompetanse og erfaring som omfatter

· Fagkunnskap og relevant erfaring fra omsorgsarbeid med ungdom
· Allsidig og pedagogisk erfaring

· Sosial og helsefaglig kompetanse
· Migrasjonsfaglig og flerkulturell kompetanse
· Ernæringsfaglig kompetanse
· Det skal gis en redegjørelse for bruk av tolk og språkassistenter som synliggjør kvaliteten på informasjonsutveksling mellom mottak og beboere.
· Samarbeid med eksterne instanser i vertskommunen er av stor betydning for å gi et godt tilbud til beboerne. Det skal derfor redegjøres for planer med samarbeid med hjelpeapparat. Dette gjelder spesielt ift skole, helsevesen, verger, overformynderi, barnevern og bosettingskommuner og rutiner for samarbeid med eventuell familie til de enslige mindreårige i mottakets nærområde.

5.4
Beboerrettet arbeid

· Det skal gis en redegjørelse for hvordan ungdoms behov for omsorg og individuell oppfølging er tenkt ivaretatt.
· Det skal gis en redegjørelse for hvordan ungdoms behov for struktur og rutiner er tenkt ivaretatt.
· Det skal gis en redegjørelse for hvordan det legges til rette for at beboerne får leksehjelp.
· Det skal gis en redegjørelse for hvordan en legger til rette for aktiviteter på hverdager, i helger og i ferier.
· Det skal gis en redegjørelse for hvordan mottaket vil legge til rette for at beboerne skal kunne ivareta eget språk og egen kultur, herunder gjennom tilgang til informasjon fra hjemlandet. 

· Det skal gis en redegjørelse for hvordan beboermedvirkning er tenkt gjennomført.  

· Det skal gis en redegjørelse for hvordan informasjonsprogrammet er tenkt ivaretatt.  
· Det skal gis en redegjørelse for en pedagogisk tilnærming til innkjøp og matlaging og organisering av måltider, herunder sikring av ernæringsmessig kost som tar hensyn til kulturelle/religiøse tradisjoner.  

· Det skal gis en redegjørelse for tiltak for beboere med særskilte behov som feks. enslige mødre, personer med psykiske/fysiske funksjonshemninger, adferdsvansker m.m.
· Tilbudet skal inneholde en redegjørelse som synliggjør hvordan god kontakt med organisasjoner og lag skal opprettholdes/bygges.

5.5
Sikkerhet

· Tilbyder skal redegjøre for forebygging og håndtering av vold/konflikter og arbeid mot menneskehandel.

·  Tilbyder skal redegjøre for hvordan fraværskontroll er tenkt utført, herunder permisjon, forsvinning osv.
· Av hensyn til beboeres sikkerhet, vil det være pålagt å føre kontroll med besøkende. UDI ønsker en redegjørelse for hvordan dette er tenkt gjennomført.
6
ØKONOMI     

6.1
Generelt om pristilbudet

Tilbyders totalpris for leveransen skal omfatte alle nettokostnader inkludert mva forbundet med anskaffelse, drift og avvikling slik den er definert i dette konkurransegrunnlag. 

Eventuelle forbehold bes nevnes.

UDI og/eller Riksrevisjonen skal til enhver tid ha innsynsrett i DROs økonomiske disposisjoner av midler som er overført fra UDI i forbindelse med drift og leie av enslige mindreårige mottak
6.2
Driftskostnader/vedlikehold

Driftsmidlene skal, i tillegg til løpende driftskostnader og kostnader til faglig drift, dekke innkjøp av utstyr av varig verdi (for eksempel kontorutstyr og - maskiner data internettilkobling, telefon, telefaks), serviceavtaler, bilhold/tjenestekjøring, møbler og hvitevarer, TV, radio, video, fjernsynslisens, utstyr for aktiviteter, kjøp av litteratur samt annet nødvendig utstyr som kreves for hensiktsmessig drift.

Alle utgifter forbundet med drift og vedlikehold av bygninger og uteareal, inklusive kommunale avgifter, renhold, energi, snørydding, vask av kontorlokaler, samt nødvendige forsikringer skal også dekkes innenfor overføringene. Med nødvendig forsikring menes her også forsikring av innbo og løsøre som tilhører innkvarterte.

Alle utgifter forbundet med ansettelse og engasjering av ansatte skal inntas i pristilbudet. DRO ansetter eller engasjerer for egen regning og risiko det antall personer som er nødvendig for å løse de oppgaver som skal ivaretas på en for innkvarterte og UDI fullt ut tilfredstillende måte.

Driftsmidler for faste plasser overføres forskuddsvis hver måned.

Dekning av stykkprisplasser som er i bruk overføres etterskuddsvis mot dokumenterte månedlige refusjonskrav. 

6.3
Leiekostnader
Leie skal omfatte beboelsesrom, fellesrom, aktivitetsrom samt kontorlokaler, og andre lokaler som forutsettes i styringsdokumentene og som ellers følger av tilbudet, i form av faste årlige overføringer. Overføringer skjer forskuddsvis per kvartal.

Det nødvendige tomteareal tilpasset den tilbudte mottakskapasitet skal være inkludert i leieprisen.

6.4
Vedlegg til pristilbudet

Til pristilbudet skal det vedlegges et foreløpig årsbudsjett over kalkulerte drifts- og leiekostnader som omtalt over. Budsjettet skal utarbeides i vedlagte Skjema for budsjett og regnskap, jfr konkurransegrunnlaget punkt 9.
7
KONTRAKT

Kontraktsmal vedlegges senere.
8
VALG AV TILBUD - TILDELINGSKRITERIER
Følgende kriterier vil ligge til grunn for valg av tilbud:

Følgende kriterier vil ligge til grunn for valg av tilbud (Ikke i prioritert rekkefølge):

· Økonomi 
· Botilbud (Jf punkt 5.2)

· Innhold i drift ( Jf punkt 5.3)

- Samlet kompetanse 

- Samarbeid med eksterne



· Beboerrettet arbeid (Jf punkt 5.4)
· Sikkerhet (Jf punkt 5.5)
9 VEDLEGG PÅ www.udi.no
1. Reglement for drift av statlig mottak (Driftsreglementet)

2. Kravspesifikasjonen til driftsreglementet (Kravspesifikasjonen)

3. Reglement for økonomisk hjelp for personer i statlig mottak
4. Fortolkningsskriv til pengereglementet
5. Rutinebeskrivelse for arbeidsoppgaver i ordinært mottak
6. Faglige retningslinjer for arbeidet med enslige mindreårige

7. Databehandleravtale

8. Avtale om drift av ordinært mottak (vedlegges senere)

9. Skjema for budsjett og regnskap

10. Virksomhetsoverdragelse

DEL B

1
Tilbudets utforming

Tilbudet skal innbindes i brevordner, med tilbyders navn på ryggen og med skilleark mellom hvert kapittel. Tilbudet skal innleveres i ett eksemplar.
Tilbudet skal ikke inneholde brosjyrer eller annet kommersielt materiale dersom ikke dette har saklig sammenheng med tilbudsbesvarelsen.

Det gjøres oppmerksom på at et tilbud kan avvises hvis det ikke inneholder alle de opplysninger, redegjørelser, oppgaver, vedlegg mv. som er forlangt.

Det gjøres også oppmerksom på at et tilbud kan avvises hvis det på grunn av forbehold eller feil, uklarheter, ufullstendigheter og lignende kan medføre tvil om hvordan tilbudet skal bedømmes i forhold til de øvrige tilbudene.

2 Tilbudenes disposisjon

Tilbudene skal ha følgende disposisjon:

2.1
Innledning



	Tilbyders navn:
	……………………………………………………….

	Postboks:
	……………………………………………………….

	Adresse:
	……………………………………………………….

	Telefonnr.:
	……………………………………………………….

	Telefaks:
	……………………………………………………….

	Organisasjonsnummer:
	……………………………………………………….


2.2
Kvalifikasjonskrav

Tilbyder skal redegjøre og levere vedlegg etter bestemmelsene i konkurransegrunnlagets del A punkt 4.

2.3
Beskrivelse og vedlegg

Tilbyder skal gi redegjøre og levere vedlegg etter bestemmelsene i konkurransegrunnlagets del A punkt 5.

2.4
Økonomi

Tilbyder skal gi pristilbud og vedlegg etter bestemmelsene i konkurransegrunnlagets del A punkt 6.

I tillegg skal det økonomiske krav presenteres på eget ark slik:

· Til drift av 20 faste plasser kreves pr.år kr ………………..

· Til drift av 10 stykkprisplasser kreves pr. plass pr. døgn: ………..

Vedlagte Skjema for budsjett og regnskap fylles ut og vedlegges.










Kunngjøringsdato Norsk Lysingsblad:

Norsk lysingsblad referanse. : 



Tilbudsfrist:

Utlysningsområde:

Versjon: Mars 2005 

